2019 m. spalio mėn. Lietuvoje buvo pagaminta 73,06 tūkst. t kombinuotųjų pašarų ir premiksų, o tai 14,25 proc. (9,11 tūkst. t) daugiau, lyginant su rugsėjo mėn., tačiau 12,3 proc. (10,22 tūkst. t) mažiau nei 2018 m. tuo pačiu laikotarpiu. Šių metų spalio mėn. padidėjo visų pašarų grupių gamyba, išskyrus kitų, niekur kitur nepriskirtų mišinių ūkiniams gyvūnams šerti (PGPK 10.91.10.39.00), kurių gamyba, lyginant su rugsėjo mėn., sumažėjo nežymiai – 0,4 proc. (21 t). Mišinių galvijams ir lesalų paukščiams gamyba, lyginant su rugsėjo mėn., spalį padidėjo atitinkamai 18,2 proc. (2,31 tūkst.t) ir 14,7 proc. (3,12 tūkst. t). Mišinių kiaulėms gamyba šių metų spalį, lyginant su rusėjo mėn. padidėjo 7,1 proc. (1,19 tūkst. t), tačiau lyginant su praėjusių metų spalio mėn., sumažėjo 7,3 proc. (1,42 tūkst. t.). Lyginant su rugsėjo mėn., premiksų gamyba padidėjo 7,1 proc. (91 t), o lyginant su 2018 m. tuo pačiu laikotarpiu – 16,6 proc. (83 t).

Spalio mėn. buvo parduota 44,02 tūkst. t kombinuotųjų pašarų ir premiksų, iš to skaičiaus 76,5 proc. (33,68 tūkst. t) sudarė pardavimai vidaus, 22,5 proc. (9,89 tūkst. t) ES rinkoje ir 1,0 proc. (444 t) trečiųjų šalių rinkose. Lyginant šių metų spalį su 2018 m. tuo pačiu laikotarpiu, kombinuotųjų pašarų ir premiksų pardavimai sumažėjo – 13,3 proc. (6,75 tūkst. t), iš jų vidaus rinkoje – 16,0 proc. (6,42 tūkst. t), eksportas į ES šalis – 4,8 proc. (455 t), o eksportas trečiąsias šalis – 63,8 proc. (783 t).

Pagal ŽUIKVC (ŽŪMPRIS) duomenis parengė Nijolė Maršalkienė, tel. (8-37) 39 70 75

[2019-12-02](https://www.vic.lt/zumpris/2019/12/02/2019-m-spalio-men-lietuvoje-buvo-pagaminta-7306-tukst-t-kombinuotuju-pasaru/)

[Pašarų sektoriaus vidaus rinkos apžvalgos](https://www.vic.lt/zumpris/category/pasaru-sektorius/pasaru-sektoriaus-vidaus-rinkos-apzvalgos/)